ट्रेन में मुंबई पहुंचा राहुल, पैसे खत्म हुए तो घर किया फोन
पुलिस को गच्चा दे राहुल के पिता ने अकेले पकड़ी फ्लाइट
भास्कर संवाददाता | बलाचौर/नवांशहर
मंगलवारसुबह से लापता वार्ड नंबर छह निवासी 10वीं का स्टूडेंट नीतिश कुमार उर्फ राहुल मुंबई पहुंच गया है। बच्चे के मिलने की खबर से परिवार में खुशी का माहौल है।
राहुल के मिलने संबंधी जानकारी देते हुए जांच अधिकारी एएसआई सतनाम सिंह ने बताया कि राहुल मंगलवार को ट्रेन में बैठ कर मुंबई चला गया। इस दौरान उसके पास जो पैसे थे, वे खत्म हो गए तो उसने वहां पर किसी से कुछ पैसे मांगे। राहुल को स्कूल कपड़ों में देख तथा उसकी भाषा हिंदी पंजाबी मिक्स होने के कारण उस मुंबई निवासी व्यक्ति को कुछ शक हुआ। इसके बाद राहलु से उस व्यक्ति ने बात की तथा राहुल के पिता के नंबर पर संपर्क किया। पिता के कहने पर वह युवक राहुल को मुंबई में ही रहते उनके एक पड़ोसी के जानकार के पास छोड़ आया। नीतिश को लेने के लिए उसके पिता धीरज बंसल मुंबई चले गए हैं। शुक्रवार सुबह वापिस जाएंगे। बच्चे के आने के बाद ही पता चलेगा कि राहलु घर से क्यों गया। फिल्हाल कुछ नहीं कहा जा सकता।
पिता से सिर्फ ‘जय माता की’ ही बोला
राहुलकी माता ने बताया कि सुबह किसी का उनके पति धीरज बांसल को फोन आया। फोन उठाया तो आगे से राहुल ने बात की। राहुल ने उनसे जय माता की कह बात की। इसके अलावा कुछ नहीं बोला।
राहुल के पिता धीरज बांसल ने पुलिस को बताया था कि कुछ दिन पहले राहुल का स्कूल के बच्चों से झगड़ा हुआ था। उन्हें शक है कि राहुल को उन लड़कों ने ही कहीं छिपा लिया है। इसके बाद पुलिस ने स्कूल के कुछ बच्चों से पूछताछ भी की, लेकिन ऐसी कोई बात सामने नहीं आई। उधर एमआर सिटी स्कूल के प्रिंसिपल रविंदर सिंह भनोट ने बताया कि स्कूल में किसी बच्चे द्वारा राहुल को कुछ नहीं कहा गया। कुछ दिन पहले राहलु के घर पर ही उसका किसी दोस्त से कुछ झगड़ा जरूर हुआ था, लेकिन वह भी कुछ बड़ा नहीं था। उधर, एसएचओ हरविंदर सिंह ने बताया कि अब तक की जांच में यह बात सामने आई है कि राहुल पर इन दिनों ज्यादा पढ़ाई का दबाव था। दूसरे सेक्शन के बच्चों द्वारा इस स्तर पर तंग करना या उसे जबरदस्ती रोके रखने की बात तफ्तीश में अब तक सामने नहीं आई है।
बलाचौर थाने में तैनात हवलदार नरेश कुमार, जिसे राहुल के पिता के साथ मुंबई जाना था। -भास्कर
इस पूरे मामले में एक अहम पहलू यह भी है कि वीरवार सुबह राहुल की अपने परिवार के साथ बात हो गई तथा वह अपने पड़ोसी के एक जानकार के पास मुंबई में पहुंच गया था। परिवार ने पहले पुलिस के साथ ही मुंबई जाने का कार्यक्रम बनाया था, लेकिन बाद में धीरज बांसल खुद ही मुंबई चले गए। पुलिस कर्मचारी दोपहर तीन बजे तक उनके थाने में आकर एक साथ चंडीगढ़ से फ्लाइट लेने का इंतजार करते रहे। एसएचओ हरविंदर सिंह कहते हैं कि परिवार ने पहले तो उनके एक कर्मचारी के साथ ही वहां पर जाने का प्रोग्राम बनाया था, लेकिन शाम को उन्हें किसी के जरिए मैसेज भेजा गया कि वह उसे खुद ही ला रहे हैं। वह पुलिस को साथ क्यों नहीं लेकर गए, इस पूरे मामले का खुलासा तो अब नीतिश के बलाचौर पहुंचने के बाद ही हो पाएगा।
hin_Deva hin_Deva mai_Deva awa_Deva hin_Deva hin_Deva hin_Deva hin_Deva bho_Deva hin_Deva